אורי בן ארי, מייסד ונשיא קרן אתנה: "עד היום, למעלה מ- 5,000 מורים נהנים ממחשבים ניידים ומקורסי הכשרה מקצועיים. אנו מברכים על החלטת ראש עיריית עפולה, אבי אלקבץ, להצטרף ל- 160 הישובים שכבר נהנים מהצלחת תוכנית "מחשב נייד לכל מורה" ומחיזוק והעצמת מעמדם של המורים."
תכנית "מחשב נייד לכל מורה" להעצמת מורי ישראל ממשיכה להתפשט ברחבי הארץ: 76 מורים מ- 5 בתי ספר יסודיים בעפולה, קיבלו מחשבים ניידים במסגרת התכנית, פרי יוזמתה של קרן אתנה בשיתוף ראש עיריית עפולה, הסתדרות המורים, משרד החינוך ובנק מסד. בנוסף למחשבים הניידים, מקבלים המורים קורסי הדרכה של 120 שעות לכל מורה, הכוללים ידע בסיסי בהפעלת המחשב וכן הדרכה בנושאי מיומנויות דיגיטליות, שילוב מחשב בהוראה פרונטאלית, שימוש במידע נגיש ברשת האינטרנט ועוד.
הכנסת תכנית "מחשב נייד לכל מורה" בעפולה התאפשרה בזכות תרומת הקרן המשפחתית ע"ש תד אריסון. ג'ייסון אריסון, יו"ר ומנכ"ל הקרן המשפחתית על-שם תד אריסון: "חלוקת המחשבים הניידים למורים בעפולה הינה צעד חשוב נוסף להעלאת רמת החינוך בארץ והתאמתה להתקדמות הטכנולוגית. אנו שמחים לקחת חלק ביוזמה המבורכת של קרן אתנה, ומקווים כי ערים נוספות בישראל יצטרפו אל הפרויקט בעתיד".
אבי אלקבץ, ראש עיריית עפולה: "עפולה הכריזה על קפיצת מדרגה בחינוך, שבחלקה באה לידי ביטוי בקידום העיר כעיר דיגיטלית בחינוך. התכנית "מחשב נייד לכל מורה" של קרן אתנה להעצמת המורים בישראל היא בגדר מהפכה של ממש בדרכי ההוראה, ובהעמקת הידע. עבור תלמידי ומרי עפולה זו בשורה של ממש"
עפולה, הינה הרשות החמישית במחוז צפון שמצטרפת לתכנית. אחרי חלוקות קודמות ב – 24 ערים ובמועצות האזוריות: ירושלים, באר שבע, ערד, ירוחם, שדרות, דימונה, אשדוד, אשקלון, המועצה האזורית באר טוביה, מ.א. חוף אשקלון, רמלה, לוד, אורנית, ברנר, שוהם, רעננה, קדומים , מ.א. בקעת הירדן,טירת הכרמל, נשר, המועצה האזורית מעלה יוסף, טבריה, קצרין , והמועצה האזורית מטה אשר.
אירוע חלוקת המחשבים התקיים ביום חמישי 18.11.10 באשכול הפיס בעיר, במעמד ראש העיר אבי אלקבץ, מזכ"ל הסתדרות המורים יוסי וסרמן, נשיא ומייסד קרן אתנה, אורי בן- ארי, משנה למנכ"ל הקרן המשפחתית ע"ש תד אריסון , שלומית דה פריס, מנהל שיווק ומכירות בנק מסד, רון כהן, מנהל גף יישומי מחשב במשרד החינוך, רוני דיין, מנכ"ל הקרן לקידום מקצועי בהסתדרות המורים , שלמה ישי ויו"ר סניף הסתדרות המורים בעפולה, עופרה גזית.
אבי אלקבץ, ראש עיריית עפולה: "עפולה הכריזה על קפיצת מדרגה בחינוך, שבחלקה באה לידי ביטוי בקידום העיר כעיר דיגיטלית בחינוך. אני רואה חשיבות עליונה בשימוש בטכנולוגיה, תקשוב ומחשוב במערכת החינוך המאפשרת את הבאת עולם הידע לכיתה באופן בלתי אמצעי. התכנית "מחשב נייד לכל מורה" של קרן אתנה להעצמת המורים בישראל היא בגדר מהפכה של ממש בדרכי ההוראה, ובהעמקת הידע. עבור תלמידי ומרי עפולה זו בשורה של ממש".
אורי בן- ארי, נשיא ומייסד קרן אתנה ציין כי "עד היום, למעלה מ- 5,000 מורים נהנים ממחשבים ניידים ומקורסי הכשרה מקצועיים. אנו מברכים על החלטת ראש העיר עפולה, אבי אלקבץ, להצטרף ל- 160 הישובים שכבר נהנים מהצלחת תוכנית "מחשב נייד לכל מורה" ומחיזוק והעצמת מעמדם של המורים."
עפ"י תוכניתה של קרן אתנה, עד סוף 2012, יחולקו 60,000 מחשבים ניידים למורים בישראל. התוכנית מתבצעת בשותפות אסטרטגית עם הקרן לקידום מקצועי בהסתדרות המורים, בנק מסד ומשרד החינוך. בין התורמים לתוכנית מצויים תורמים מהמגזר השלישי: קרן ירוחם, קרן מיראז', קרן אנג'ל, האחים עופר, מגבית בריטניה, מגבית קנדה, ארגון מתן, הקרן המשפחתית ע"ש תד אריסון, ג'רי שוורץ והת'ר רייזמן, משפחת ליכטמן, משפחת חברוני, משפחת גרשוני, מועדון נאמני רוטרי בלוד. תורמים מהמגזר העסקי: טושיבה, באג , מפעיל, אינטל, מיקרוסופט, סימנטק, טלדור, טק דטה, יקב צורעה, מכתשים אגן, רדיקס, פוג'יטסו, אנשים ומחשבים, מכתשים אגן, קרן אי.ד.בי., קבוצת עמל והמי"ל.